Brårupgade 42, 7800 Skive | Ejendomme | 40577800 | Nybolig Ejendomsmægler
1. parket til Karup Å Se billederne her
Brårupgade 42 7800 Skive
1. parket til Karup Å
Beliggende på en rolig afgrening af Brårupgade
Ialt 141 etagemeter
Denne velholdte villa ligger på Brårupgade 42 i Skive, og her venter en rummelig bolig med flot udsigt over Karup Å. I skal ikke lade jer narre af størrelsen på denne villa - den rummer nemlig et etageareal på ialt 141m2. Dertil kommer grunden, som er 759 m2 stor, og garagen på yderligere 45 m2.
Villaen er fra 1952, og den er opført med en rød murstensfacade, med hvide karme om vinduerne og med et eternittag på toppen. På trods af den centrale beliggenhed, ligger villaen på en lille afgrening af vejen, og den ligger tilmed i første parket til åen og de omkringliggende, grønne omgivelser.
En hyggelig havegrund omkranser hjemmet, og her er der muligheder for både store og små. De voksne kan nusse om den veltrimmede beplantning eller nyde tilværelsen på den store, solrige terrasse, og i mellemtiden kan ungerne slå sig løs på legestativet. Garagen giver både mulighed for bilparkering og opbevaring, og i enden er der på praktisk vis etableret et hobbyværksted.
Boligens stueplan er indrettet med køkkenet, som er opført i lyse elementer med alle hårde hvidevarer. Ved siden af ligger en hyggelig og indretningsvenlig stue med plads til både spiseafdeling og sofasektion, og stueplanet rummer også boligens badeværelse, som står i et elegant sort/hvidt-design med separat bruseniche. Værelsesafdelingen ligger oppe på førstesalen. Her finder I tre regulære værelser med god skabsplads. Nederst i villaen ligger den veldisponerede kælder, som rummer to disponible rum, et vaskerum og et stort aktivitetsrum med gode anvendelsesmuligheder.
Villaen ligger lige ned til Karup Å, og derfor er I ganske tæt på skønne naturområder. På trods af den rolige og naturrige beliggenhed, er der mindre end 1 kilometer til Skive Midtby, hvor alle dagligdagens fornødenheder ligger som perler på snor. Derfor er I tæt på bl.a. indkøbsmuligheder, bager og apotek, og det samme gælder skole og daginstitutioner.
Det her er den perfekte ejendom for parret, den lille familie eller dig, der ønsker at være tæt på fiskeriet i Karup Å.